2. Νικαράγουα (ψηφοφορία) 
- Πριν από την ψηφοφορία
Manuel Medina Ortega
Υποβλήθηκαν μερικά αιτήματα εξ ονόματος της Σοσιαλιστικής Ομάδας στο Ευρωπαϊκό Κοινοβούλιο για ψηφοφορία κατά τμήματα επί των παραγράφων 1 και 4, καθώς και μερικές προτάσεις για προφορικές τροπολογίες, ειδικότερα στην παράγραφο 2, στην αιτιολογική σκέψη Α και στην αιτιολογική σκέψη ΣΤ. Είμαι βέβαιος ότι η Πρόεδρος είναι ενήμερη, αλλά εάν δεν είναι μπορώ να της παράσχω εξηγήσεις.
Manuel Medina Ortega
Στην παράγραφο 2, θα θέλαμε να συμπεριλάβουμε μια προφορική τροπολογία η οποία θα προσδιορίζει τους δήμους στους οποίους συμβαίνουν τα προβλήματα, οι οποίοι είναι οι δήμοι της León και της Μανάγκουα: το κείμενο θα αναφέρει "δήμους (León και Μανάγκουα)".
(Το Σώμα εγκρίνει την προφορική τροπολογία)
- Πριν από την ψηφοφορία επί της αιτιολογικής σκέψης Α
Manuel Medina Ortega
Όσον αφορά το κείμενο της αιτιολογικής σκέψης Α, η Σοσιαλιστική Ομάδα στο Ευρωπαϊκό Κοινοβούλιο προτείνει μια προφορική τροπολογία ώστε να χρησιμοποιηθεί η λέξη "ισχυρισμός", στον ενικό αριθμό, αντί της λέξης "ισχυρισμοί" στον πληθυντικό αριθμό.
(Το Σώμα εγκρίνει την προφορική τροπολογία)
- Πριν από την ψηφοφορία επί της αιτιολογικής σκέψης ΣΤ
Manuel Medina Ortega
Στην αιτιολογική σκέψη ΣΤ, αντί των λέξεων "ποινικές έρευνες" προτείνουμε τις λέξεις "δικαστικές έρευνες"· με άλλα λόγια, προτείνουμε την αντικατάσταση της λέξης "ποινικές" με τη λέξη "δικαστικές".
